Gruppeforløb - Styrk din indre balance - Ditte Fjeldsted\nGruppeforløb - Styrk din indre balance med sunde vaner og nærende kost.\nFor at mærke indre balance er det vigtigt at vi størstedelen af tiden føler glæde, overskud, energi, nærvær, styrke og ro. Men er du først kommet ud af balance, kan det være svært at genfinde den og det hjælper dette forløb dig med, ved at etablere sunde vaner og en nærende kost i din hverdag, som du får lyst til at leve med på sigt.\nFøler ubehag, uro og utilpashed i kroppen\nFøler mental kaos og forvirring over sundhed\nHar et besværet forhold til maden\nEr styret af alt-eller-intet tankegangen\nHar jagtet den perfekte diæt eller kur uden succes\nGerne vil lave ændringer men ikke ved hvor du skal starte\nVarighed: 7 uger fra 1. Maj - 19. Juni 2022\nOpbygning: 8 moduler - 3 fysiske møder og 5 online.\nSamtale: 2 x personlige samtaler med Ditte.\nForum: Lukket facebookgruppe til sparring.\nGruppe: Maks 6 deltager på holdet.\nAt få ro og afklaring i dine tanker omkring sundhed.\nAt dyrke selvkærlige og styrkende tanker og handlinger.\nAt forstå og bryde med uhensigtsmæssige kostmønstre.\nAt opnå større madglæde og et balanceret forhold til maden.\nAt kunne mærke/aflæse kroppens signaler og behov.\nAt kunne spise med nydelse, nærvær og efter din lyst.\nAt sammensætte en nærende og energigivende kost.\nAt skabe gode vaner og rutiner.\nAt sætte rammerne for større mental overskud.\nAt skabe glæde og motivationen til bevægelse.\nForløbet er det jeg selv manglede..\nDa jeg kæmpede med mit forhold til maden og sundhed efter flere års jagt på den rigtige kost. Op gennem min ungdom udviklede jeg et besværet forhold til maden grundet forsøget på at være så sund som mulig, hvilket medførte en masse restriktioner som udløste overspisning og følelsesmæssig dulmen med søde sager.\nI starten af tyverne fik jeg konstateret for lavt stofskifte og Irritabel tyktarm (IBS), udover at jeg længe havde døjet med uren hud, træthed og dårligt humør. På det tidspunkt troede jeg fortsat at det hele handlede om HVAD jeg spiste og ikke HVORDAN jeg spiste eller levede.\nUnder min uddannelse til ernæringsterapeut begyndte jeg at forstå sammenhængen mellem mine fysiske og psykiske udfordringer, og hvordan jeg netop kunne begynde at ændre det på en måde, som var holdbar og som gav mig fornyet energi, en stærk fordøjelse, glæde, overskud og balance i livet.\nDerfor har jeg sammensat forløbet med det som jeg har erfaret på egen krop og igennem min viden og arbejde med klienter, er essentielt for at DU kan genfinde og styrke din indre balance, så du ikke længere skal kæmpe med maden og ubehag i krop og sind.\nDe 3 fysiske møder varer 1,5 time fra kl. 10 – 11.30 og bliver afholdt hos Loaderiet i Kongens Lyngby 2800 (Agervang 8).\nDe 5 online møder varer 1,5 time fra kl. 19 – 20.30 og bliver afholdt live i den lukket facebookgruppe.\nDe 2 personlige samtaler foregår over telefon eller videomøde.\nDer er begrænset pladser på holdet (maks 6 deltager).\nDer bliver serveret smoothies og vand til de fysiske møder.\nModul 1 – Søndag 01/05 2022\nModul 2 – Onsdag 04/05 2022\nModul 3 – Onsdag 11/05 2022\nPersonlig samtale – Uge 20 2022\nModul 4 – Søndag 22/05 2022\nModul 5 – Onsdag 25/05 2022\nModul 6 – Onsdag 01/06 2022\nModul 7 – Onsdag 08/06 2022\nPersonlig samtale – Uge 24 2022\nModul 8 – Søndag 19/06 2022\nPris 5600 kr.\nIntropris 3850 kr.\nDa forløbet afholdes første gang Maj 2022 tilbydes der intropris, fremadrettet vil prisen stige på forløbet.\nBook en plads på gruppeforløbet her\nModul 1 - Forstå omfanget af sundhed, lær at indstille dit mindset og kom ned i kroppen.\nPå første modul gennemgår vi de faktorer der har en betydning for din sundhed og hvordan netop du mærker sundhed. Du får indblik i hvilke områder, som du selv har brug for at skrue på, for at skabe sundhed. Du vil lære hvad dit mindset har af betydning for din trivsel og hvordan du ændrer og arbejder med det positivt. Du vil blive guidet igennem en meditation og vejrtrækningsøvelse, som hjælper dig med at slippe tankerne og komme ned i kroppen, så du begynder bedre at kunne mærke dig selv, og som du fortsat kan øve derhjemme.\nModul 2 - Kostsammensætning.\nPå andet modul vil du lære hvordan du kan sammensætte din kost, så du giver kroppen masser af næring og energi, på en let og lækker måde, samt opnå sensoriske mæthed. Vi gennemgår vigtigheden af de forskellige makronæringsstoffer, fordøjelsens betydning og hvordan du styrker den, hvilke overfølsomheder du skal være opmærksom på og så får du selvfølgelig masser af inspiration og opskrifter til nemme og gode måltider.\nModul 3 - Vaner og kostmønstre.\nPå tredje modul gennemgår vi hvordan vaner bliver skabt, hvad forskellen er på gode og dårlige vaner og hvor lang tid det tager at skabe nye vaner. Du vil få bevidsthed omkring dine kostmønstre og forstå hvad der har påvirket/påvirker dem. Du vil her lære hvordan du kan bryde med uhensigtsmæssige vaner og kostmønstre, som dræner dig for energi og overskud.\nModul 4 - Mærk udviklingen, find nærværet og kom ned i kroppen.\nPå fjerde modul dyrker vi udviklingsprocessen og de små som store succeser. Vi gennemgår hvorfor nærvær har en betydning og hvordan du kan skabe mere nærvær i både livet og i måltiderne i henholdsvis trygge/kontrolleret situationer og i utrygge/ukontrolleret situationer. Du vil blive guidet igennem en meditation og vejrtrækningsøvelse, som hjælper dig med at slippe tankerne og komme ned i kroppen, så du bedre kan mærke dig selv, og som du fortsat kan øve derhjemme.\nModul 5 - Følelsesmæssig spisning.\nPå femte modul får du skabt bevidsthed omkring hvordan dit følelsesmæssige forhold er til maden og hvilke følelser du spiser på. Vi gennemgår de fysiologiske og psykologiske årsager til at vi oplever cravings, så du kan slippe skyld og skam. Du vil lære hvordan du kan håndtere cravings, og finde andre måder at dulme dine følelser på, så du opnår større følelsesmæssig balance.\nModul 6 - Et aktivt liv med bevægelsesglæde.\nPå sjette modul har vi fokus på hvad daglig bevægelse har af betydning for dig og din sundhed. Vi snakker om hvilken form for bevægelse og hvor meget der er godt for dig, samt hvordan bevægelse hjælper dig med at komme ned i kroppen og mærke dig selv. Du lærer her at implementere bevægelse som giver dig glæde og lyst til at komme afsted.\nModul 7 - Søvn, energi og opladning.\nPå syvende modul har vi fokus på hvor meget søvnen har af betydning for dig og din sundhed. Vi gennemgår hvordan kroppen skaber ny energi og hvordan vi mærker fysisk og mental energi. Her vil du også lære hvordan du oplader dig selv i løbet af dagen og i travle perioder, så vi styrer udenom stress og dårligt humør.\nModul 8 - Vedligehold, rutiner og kom ned i kroppen.\nPå ottende og sidste modul vil vi igen dyrke udviklingsprocessen og gennemgå hvordan du bedst muligt vedligeholder dine nye vaner og rutiner, så du kan få gavn af det resten af livet. Du vil blive guidet igennem en meditation og vejrtrækningsøvelse, som hjælper dig med at slippe tankerne og komme ned i kroppen, og her vil du forhåbentligt kunne mærke en forbedring fra da vi startede. Vi evaluere og vurdere hvordan din sundhed og indre balance har udviklet sig.\nNår du booker en plads vil vi aftale en afklarende samtale, så vi kan sikre os at dette forløb er den rette hjælp for dig.


Oversættelse af SeaMonkey • Vis emne • MozillaDanmark\n41 indlæg : 1, 2 : Næste : Sorter efter\nMozillaDanmark generelt » Oversættelse af SeaMonkey\nOversættelse af SeaMonkey\naf Jan Krag » lør 3. sep 2011 19:56\nDet har været fremme for længe siden, men er jeg den eneste, der gerne vil have SeaMonkey oversat ?\nJeg vil gerne være med til, og bidrage til, at oversætte SeaMonkey, men jeg kan og vil ikke gøre det alene, da det er et stort arbejde.\nEr der andre, der vil være med ?\nMozilla/5.0 (X11; Linux x86_64; rv:6.0.1) Gecko/20100101 Firefox/6.0.1\nRe: Oversættelse af SeaMonkey\naf Jesper Kristensen » søn 4. sep 2011 12:40\nHvis du får samlet et hold vil jeg gerne hjælpe med det tekniske. Altså hvilke værktøjer man kan bruge, og hvordan man får sendt oversættelserne til Mozilla.\naf Jan Krag » søn 4. sep 2011 19:43\nJa tak, jeg venter lige og ser, jeg tror ikke, at der er så mange, der kender SeaMonkey, jeg brugte jo Mozilla Suite - dengang, og har bare fortsat, selvom den har skiftet navn, men Mozilla Suite var på dansk.\naf Kim Ludvigsen » søn 4. sep 2011 20:47\nHvor stor er opgaven egentlig? Jeg tænker på, om det er blevet muligt at genbruge eksisterende strenge fra Firefox/Thunderbird.\nMåske det er muligt at finde interesserede andre steder, hvis ikke nogen her melder sig? Måske blandt de danske oversættere af Linux-programmer. Her er det dog vigtigt at finde dem med den rette forståelse, da nogle få af dem har et lidt rabiat syn med hensyn til brugen af engelske ord (som fx firewall), ligesom de måske vil insistere på at bruge forkortelsespunktummer i OK (O.k.).\nJeg må desværre melde pas til at deltage med oversættelse.\naf Jesper Kristensen » søn 4. sep 2011 21:05\nDer er lidt over 10300 tekststrenge i SeaMonkey. Nogle af dem er fra Toolkit, nogle fra MailNews og nogle fra Composer. Hvor mange der kan genbruges der fra ved jeg ikke.\nThunderbird har ca 8700 strenge og Firefox har ca 5600.\naf Jan Krag » fre 9. sep 2011 16:49\nDet ser mest ud til, at jeg er den eneste, der gerne vil have SeaMonkey på dansk, men jeg vil godt prøve, at kigge på det, hvis du vil fortælle noget om værktøjerne og hvordan de bruges.\nJeg håber så ikke, at det er windows-værktøjer, for Windows har jeg ikke.\naf Jesper Kristensen » lør 10. sep 2011 17:30\nDet kan gøres på Windows, Mac og Linux. På windows kræver det dog et UNIX-lignende miljø, som hedder MozillaBuild.\nStart med at kigge på https://wiki.mozilla.org/SeaMonkey:Localization som jeg tror er den officielle indgang. Vær opmårksom på at nogle af linksne videre fra den side omhandler Firefox, og at der godt kan være lidt forskel i processen for de to programmer.\naf Jan Krag » lør 10. sep 2011 18:13\nTak, jeg kigger på det\naf Jan Krag » man 12. sep 2011 16:00\nJeg vil lige komme med en tilbagemelding, jeg gør ikke, som de skriver, at de andre gør. De skriver, at jeg skal og at jeg er nødt til, og det vil jeg ikke, jeg har jo heller ikke Windows.\nDe skriver blandt andet, at jeg skal skrive til, og søge om, at blive med i et eller andet team i Amerika - det har jeg ingen planer om, og jeg ville nok heller ikke få lov, hvis jeg spurgte.\nSå jeg arbejder off-line, jeg har hentet en engelsk sprogpakke til SeaMonkey, hvori jeg henter de engelske tekster ud, og laver en dansk oversættelse, gemmer den, og efterhånden bliver sprogpakken med danske tekster, så kan man jo omdøbe sprogpakken bagefter.\nJeg er færdig med browser-delen Navigator, men der er langt endnu.\naf Jesper Kristensen » man 12. sep 2011 18:10\nJan Krag skrev: Hej\nDet tror jeg ikke du skal. Hvor står det? Der er en wiki-side, som har en liste over alle oversættere. Det anses for pæn opførsel at man skriver sit navn på den side, så andre ved at man arbejder på oversættelsen, og så de kan kontakte dig for muligvis at arbejde sammen med dig i stedet for at i er flere der oversætter samme program til dansk.\nNår du siger sprogpakke, hvad mener du så? Det bedste er at downloade både det danske og det engelske repository og arbejde derfra. Du kan downloade programmer der kan pakke det ned som en sprogpakke. Fordelen er at det så er muligt at få en officiel version senere, og det er muligt at bruge værktøjer som compare-locales til at finde opdateringer til strengene når der kommer nye versioner.\naf Jan Krag » tirs 13. sep 2011 15:53\nNu bliver det mere et spørgsmål om, at jeg ikke forstår engelsk godt nok, og jeg kender heller ikke programmerne eller fremgangsmåden ved oversættelse.\nJeg hverken kan eller vil kommunikere med nogen på engelsk, slet ikke nogen amerikanere.\nSå når der står: First things first, you'll want to join an existing localization team or start a new one if there isn't one already working on your language.\nYou can find others who are already working on the same language by looking at the list of localization teams.\nAdd yourself to a L10n:Teams\nYou should begin by creating a team page on wiki.mozilla.org\nWe have a server dedicated to l10n that you can access to, or you can create a project on mozdev.org or SourceForge\nRegister a new localization.\nSå springer jeg videre, og går igang med at oversætte.\nDu skriver, at jeg skal hente: Det danske og det engelske repository, men jeg ved ikke hvad det er, eller hvordan / til hvad, jeg skal/kan bruge det.\nJeg bruger programmet Diffuse Merge Tool, hvori jeg har 2 vinduer, i det ene vindue, har jeg den originale engelske tekst, det har jeg også i det andet vindue, men den tekst oversætter jeg til dansk, og gemmer det.\nDet vil sige, at jeg har 2 eksemplarer af den engelske sprogpakke, den ene forbliver på engelsk, mens i den anden bliver den engelske tekst erstattet, af min danske oversættelse.\nDet er stadigvæk en sprogpakke til SeaMonkey, hvor teksten er ændret.\nSå skal navnet på sprogpakken også ændres bagefter.\naf Jan Krag » tirs 13. sep 2011 16:23\nNu har jeg tilmeldt mig til L10n:Teams da\ndvs. oprettet mig som bruger\naf Jesper Kristensen » tirs 13. sep 2011 17:20\nJan Krag skrev: First things first, you'll want to join an existing localization team or start a new one if there isn't one already working on your language.\nHer står at du skal kontakte os, og det har du allerede gjort ved at oprette dette emne i dette forum.\nHer står at du skal tilføje dit navn sammen med "SeaMonkey" på siden https://wiki.mozilla.org/L10n:Teams:da . Men da MozillaDanmark-kontaktinfo står øverst på den side gør det nok ikke så meget hvis du ikke står der. Hvis en anden vil komme og hjælpe er det nok sandsynligt at han/hun forsøger at kontakte os.\nHvis du har en proces som virker for dig, så kan du sikkert godt fortsætte med den. Det gør bare at det vil komme til at tage lidt længere tid i slutningen før du kan få en dansk SeaMonkey udgivet.\naf Jan Krag » ons 5. okt 2011 17:36\nTil alle jer, der går og venter på en dansk sprogpakke til SeaMonkey, så er jeg næsten færdig med at oversætte samtlige sider i sprogpakken til dansk.\nJeg er lige blevet færdig med den sidste store mappe, messenger.\naf Jørgen Rasmussen » tors 6. okt 2011 13:47\naf Kim Ludvigsen » tors 6. okt 2011 14:48\naf Jan Krag » man 10. okt 2011 18:18\nJa, kald mig hvad jeg vil,\nNU er det endelig lykkedes, sprogpakken til SeaMonkey er oversat til dansk.\nMen som jeg tidligere skrev, jeg kan ikke finde ud af at Uploade sprogpakken på team-siden - i det hele taget, at uploade.\nJeg har også skrevet mig på som oversætter, nu kan jeg forsvare det.\nJeg skrev tidligere, at samtlige sider er oversat, men der er 2 sider, som jeg har opgivet at oversætte, der er flere ord, som jeg ikke kan finde i mine ordbøger, og ting som jeg ikke kender, derfor kan jeg ikke lave en brugbar oversættelse af disse 2 sider.\nMen derudover er der kun nogle Licenser, der ikke er oversat, Licenserne forekommer over 50 gange i sprogpakken, og der står det samme i dem, bortset fra nogle navne og årstal.\nSå er der en der vil fortælle mig hvordan jeg uploader sprogpakken ?\naf Jan Krag » tirs 11. okt 2011 11:11\nJeg har nu oprettet mig på Bitbucket, og har fået en side, men jeg kan stadig ikke uploade sprogpakken\naf Jesper Kristensen » tirs 11. okt 2011 19:50\nHvad mener du med en "sprogpakke"? Normalt er en sprogpakke ikke noget man som oversætter laver. Det er en xpi-fil man kan installere for at skifte sprog i sit Mozilla-program. Sprogpakken laves af Mozillas systemer eller med et program man selv kører på sin oversættelse. Men jeg tror ikke helt det er hvad du mener, når du siger sprogpakke.\nHvis du med "licenser" mener licens-blokkene i toppen af hver fil (dem som starter med BEGIN LICENSE BLOCK), så må du ikke oversætte dem. De er en del af kildekoden og kommer ikke med i det færdige program. Desuden vil du bryde ophavsretsloven, hvis du oversætter dem.\nHvad mener du med en "side" du har oversat? Oversættelsen er ikke inddelt i sider. Er det hver fil du kalder en side? Du er velkommen til at poste vanskelige tekster her for at få forslag eller feedback.\nDu kan ikke uploade din oversættelse til Mozilla før den er blevet accepteret. Du kan i stedet uploade den til Bitbucket, men hvordan du gør afhænger af præcis hvordan du har lavet den.\nDet nemmeste vil måske være hvis du sender din oversættelse til mig. Så kan jeg se helt præcist hvilket format den er i og give mere præcise instrukser. mozilla@ jesperkristensen dk.\naf Jan Krag » ons 12. okt 2011 10:34\nSom jeg skrev i starten, jeg har hentet en engelsk sprogpakke på SeaMonkey's hjemmeside, i den engelske sprogpakke, der har jeg oversat alt indholdet - alle sider - filer til dansk.\nDet er denne sprogpakke, som altså nu indeholder danske oversættelser, jeg vil uploade.\nJeg prøver, at sende den til dig.\naf Jan Krag » ons 12. okt 2011 10:55\nDet kan jeg heller ikke finde ud af, den vil sende en fil af gangen, det vil sige over 500 mails\nSå det var bare en måneds spildt arbejde\naf Kim Ludvigsen » ons 12. okt 2011 12:51\nNej, selvfølgelig er det ikke spildt arbejde.\nHøjreklik på mappen med alle de oversatte filer => vælg menupunktet, der hedder noget med at pakke. Jeg sidder på en Windows i øjeblikket, men de fleste Linux'er har sådan et punkt på højrekliksmenuen.\naf Jesper Kristensen » ons 12. okt 2011 17:15\nPak filerne ned i en ZIP-fil eller TAR.GZ-fil først.\naf Jesper Kristensen » ons 12. okt 2011 18:12\nDet er en xpi-sprogpakke du har ændret i. Du har sandsynligvis baseret den på ftp://ftp.mozilla.org/pub/mozilla.org/s ... ngpack.xpi\nDet første du skal gøre er at omdanne den til kildekode-version, hvor filerne ligger i en lidt anden mappestruktur. Normalt oversætter man direkte i kildekode-strukturen, men det har du ikke gjort. Jeg ved ikke lige hvordan man gør. Vi skal nok kontakte udviklerne.\naf Jan Krag » ons 12. okt 2011 20:44\nJeg får denne fejl:\nEnglish (GB) language Pack could not be installed because it is not compatible with SeaMonkey 2.4.1\naf Jesper Kristensen » ons 12. okt 2011 22:30\nDu har lavet en oversættelse til SeaMonkey 2.3.3, så du må installere den gamle version for at teste den. Da din oversættelse er baseret på en sprogpakke er det ikke lige til at opdatere den til nyeste version, så det bør vi vente med indtil vi har fået den konverteret.\naf Jan Krag » tors 13. okt 2011 11:15\nJeg har lige installeret den gamle version af SeaMonkey 2.3.3 for at prøve, og nu har jeg den nye sprogpakke liggende i Hentede filer, og det gør den ene forskel, at nu står der da-DK nederst i højre hjørne, i stedet for en-US, men der er ingen forskel i bruger-facet\naf Jesper Kristensen » tors 13. okt 2011 17:16\nDu har måske set at jeg har skrevet til Mozillas oversættelses-team. Jeg vil lige vente og se hvad de svarer.\naf Jesper Kristensen » ons 2. nov 2011 00:23\nUndskyld forsinkelsen. Jeg har nu sendt den videre til udviklerene i Bugzilla, så må vi se hvad der sker.\nDu kan følge med i https://bugzilla.mozilla.org/show_bug.cgi?id=698916\naf Jan Krag » ons 2. nov 2011 11:48\nJa tak, nu ser det ud som om, at der sker noget, og jeg vil godt være med til, at vedligeholde den, så den bliver opdateret, men det kræver, at jeg får noget hjælp til, at bruge jeres online-oversættelse - med hvilket program og hvordan.\nJeg kan heller ikke kommunikere på engelsk.


Grøn omstilling: Årets højdepunkt var at presse halm men jeg elsker alligevel varmepumpen | ugeavisen.dk\nCarsten Haunstrup Møller og familie har 316 kvadratmeter at boltre sig på, og derfor også god brug for billig opvarmning. Foto: Kaj Poulsgaard\nCarsten Haunstrup Møller har en husstandsvindmølle og en varmepumpe. Han troede, at han ville komme til at savne den daglige tur ud til fyret, men sådan gik det ikke, og han elsker at være med til at spare verden for CO2 og penge samtidig.\n27 okt. 2020 kl. 13:27\nRingkøbing-Skjern: Carsten Haunstrup Møller med familie bor utroligt naturskønt, grønt og med hjorte i bunden af den dybe have på Gl. Kirkevej 27 tæt ved Fiskbæk.\nDet giver derfor rigtig god mening, at familien gerne vil være med til at passe på naturen.\n- Vi var færdige med at renovere gårdens gamle stuehus i 2007. Men det arbejde fik vi kun glæde af i to år, for huset brændte og blev totalskadet i 2009. Kun skallen stod tilbage. Det var ikke sjovt midt i finanskrisen. Allerede dengang overvejede vi en varmepumpe, men der var rigeligt andet at tænke på, og halmfyret og oliefyret fungerede jo. Men vi forberedte os med gulvvarme i hele huset, så det var lettere at skifte til noget mere miljørigtigt senere, siger Carsten Haunstrup Møller.\nHan valgte at slå til i 2016, hvor det var muligt at sælge den CO2-kvote han sparede ved at udskifte olie- og halmfyret og i stedet gå over til en varmepumpe.\n- På det tidspunkt kunne vi også bruge håndværkerfradraget. Det tog toppen af investeringen, der i vores tilfælde var på 130.000 kroner, fordi det er så stor et hus. Til gengæld kan vi nu varme hele hytten - inklusiv det varme vand - op for under 10.000 kroner om året, hvis man skulle ud at købe strømmen, siger Carsten Haunstrup Møller.\nAftaler kan let laves om\nHan har ikke regnet specielt på afbetalings-tiden på investeringen. Dels fordi han er glad for at være med til at gøre noget for naturen, og dels fordi han som vindmølleejer for længst har lært, at priser og aftaler let kan laves om.\n- Vi satte vores husstandsvindmølle op i 2012. Det var en favorabel ordning på det tidspunkt, men den ordning er blevet kastreret flere gange siden. Det har solcelle-ejerne også oplevet. Man kan godt undre sig over, at man kan indgå en aftale med staten, og så kan den ene part ændre aftalen utallige gange, siger Carsten Haunstrup Møller.\nDet er lidt sjovt. Jo ældre man bliver, jo mere miljøbevidst bliver man. Vi skal give en god verden videre.\nCarsten Haunstrup Møller\n- Jeg regner stadig med, at det kommer til at gå i nul på et tidspunkt. Men under alle omstændigheder er det rart at kunne producere sin egen strøm. Det er lidt sjovt. Jo ældre man bliver, jo mere miljøbevidst bliver man. Vi skal give en god verden videre, siger Carsten Haunstrup Møller.\nSavner ikke fyret\n- Jeg troede, at jeg kom til at savne det med at gå ud og kigge til fyret. Men det gør jeg slet ikke, og når vi før tog på skiferie, så skulle vi havde nogle til at kigge til fyret. Nu kan det hele styres via en app på mobilen, så der er varmt, når vi kommer hjem. Så faktisk har det værste været, at vores tre børn, der nu er 18, 16 og 13 år er kede af, at vi ikke længere skal presse halm - og køre halmen hjem i laden. Det var årets højdepunkt før. Nu har vi valgt at sælge alle maskiner, siger Carsten Haunstrup Møller.\nHan vil klart anbefale alle, der i dag har olie-, gas-, pille- eller halmfyr at overveje en varmepumpe. Hans anlæg er et jordvarmeanlæg med 600 meter slanger i jorden, men i dag sælges der langt flest anlæg, der bruger luft, og derfor ikke kræver slanger i jorden.\n- For mig at se, er det vigtigste, at man lader sig råde af fagfolk. Man skal gøre sit hjemmearbejde ordentligt og finde en autoriseret vvs’er, som man har tillid til, og så skal man vælge et mærke, der har været på markedet i flere år, og hvor man kan regne med at kunne få reservedele i mange år. Pris og kvalitet hænger sammen. Man skal ikke hoppe på en eller anden lykkeridder, der kun er i markedet så længe staten yder tilskud, siger Carsten Haunstrup Møller.\n- Jeg sad tilfældigvis som projektkoordinator i Nr. Vium Sports- og Kulturcenter på det tidspunkt, hvor vi privat overvejede at skifte til en varmepumpe. Her mødte jeg Ole Kragh fra VVS Centret i Videbæk. Derfor blev det ham jeg valgte, og det har jeg absolut ikke fortrudt. Anlægget kører perfekt, og servicen er i orden, siger Carsten Haunstrup Møller.\nCarsten Haunstrup Møllers varmepumpe. For ham er det ikke mærket, der er afgørende, men mere VVS-installatørens kompetence. Foto: Kaj Poulsgaard


Viden står over tro! - Biokemisk Forening\nKan naturvidenskab og religiøs tro eksistere side om side? Levner videnskab og tro plads til hinanden? Og kan man både være videnskabeligt orienteret og troende på én gang? Det er i realiteten disse spørgsmål, som JP's leder stiller den 29/9, og som har fremkaldt en række vrede debatindlæg, der bl.a. er uenige i Darwins evolutionsteori. Adskillige læsere synes at mene, at hvis folk har lyst til at indoktrinere deres børn om, at Bibelens skabelsesberetning skal tages bogstaveligt, så skal de have lov til det. Ligeledes skal de have lov til at indoktrinere børnene om, at Darwins teori er et falsum.\nDet kan man umiddelbart synes, at man skal have lov til, når man som de fleste af os danskere er vokset op i et åbent og debatterende samfund, hvor bl.a. trosfrihed er en menneskeret. Men så enkelt er det ikke. Hvis man fx forestiller sig, at en lignende metodefrihed skulle have lov til at blive praktiseret på hospitalerne, kan de fleste - bortset fra fx Jehovas Vidner - se, at der er en afgørende forskel på de religiøst begrundede elendigheder, man pådutter sig selv, og de elendigheder man pådutter andre, herunder sine børn.\nDet bør derfor stå klart, at den danske stat ikke kan medvirke til driften af skoler, der fordømmer, forvansker eller fortier vigtige videnskabelige resultater, lige så lidt som staten kan medvirke til at unddrage børn af religiøse fanatikere fra at få den nødvendige, videnskabeligt begrundede lægehjælp.\nDet bør også stå klart, at man ikke kan forkaste evolutionsteorien uden samtidig at forkaste naturvidenskabens vigtigste arbejdsmetoder og dermed stort set alle naturvidenskabens resultater. Vel næppe nogen naturvidenskabelig idé er mere grundigt undersøgt og dokumenteret end netop erkendelsen af, at den biologiske evolution er en realitet, og at evolutionen også omfatter mennesket. Herpå hviler ikke blot ethvert naturvidenskabeligt acceptabelt menneskesyn, men også de erkendelser, som moderne landbrugsproduktion, bioteknologi, medicinproduktion og hele sundhedsvæsenet er opstået af, og som er grundlaget for den vestlige verdens velfærd.\nIkke desto mindre er evolutionsteorien forbudt som undervisningsstof i flere af staterne i USA's bibelbælte og i store dele af den muslimske verden. Paradoxet er her, at man gerne vil anvende videnskabens praktiske resultater og nyde dens materielle frugter samtidig med, at man afviser de erkendelser, der ligger bag resultaterne, når de kan kaste menneskene ud i tvivl om det pågældende samfunds kategoriske fortolkning af "hellige" skrifter.\nSåledes har evolutionsteorien lige fra starten skabt en umådelig vrede blandt visse fundamentalistisk indstillede præster, imamer og andre troende - og gør det som sagt stadigvæk, nu også i Danmark. Det skyldes ikke så meget, at teorien gør mennesket til abernes slægtning, men at evolutionsteorien gør mennesket til en almindelig del af naturen. Mennesket er ikke noget særligt ophøjet eller gudsnært væsen, som Gud har kronet værket med på den sidste skaberdag. Det er denne detronisering af mennesket som Guds udvalgte skabning, der giver anledning til vrede, fordi det fratager fundamentalisterne alibiet for at sætte tro over viden. Fundamentalisterne mener, at de selv er de eneste, der kan læse "Guds ord" på den rette måde, og at de derfor træder i en "højere sags tjeneste", når de fortolker "Guds ord" i stedet for at lade sig lede af erfaring og fornuft. Mere durkdrevne fundamentalister frygter, at menneskene opdager denne simple sammenhæng, således som fx Luther opdagede pavestatens og inkvisitionens falskneri. Disse durkdrevne forførere har derfor ingen anden udvej end at sætte ind med en massiv indoktrinering fra vugge til grav om, at de er Guds stedfortrædere her på Jorden, og at alt, der ikke strømmer fra deres munde, er den skinbarlige djævelskab.\nMen tror man på naturvidenskaben, som en kilde til sandhed, udelukker man ikke religiøs tro som en anden kilde til sandhed. Derimod sætter kategoriske fortolkninger af Bibelen eller andre "hellige skrifter" sig selv over den erfaring, som enhver kan indhente, eller over den fornuft, som gennem vores genetiske og sproglige arv er nedfældet i os alle. Mens naturvidenskaben ikke forbryder sig mod folks ret til at tænke og tale anderledes, forbryder fundamentalisterne sig mod naturvidenskabens ret til at søge sandheden ved at fordømme, forvanske eller fortie dens resultater overfor deres børn. Det er det springende punkt - og det er også gennem denne forherligelse af sig selv som Guds sande fortolker, at man forbryder sig mod Gud. Det mente i hvert fald naturvidenskabsmanden og biskoppen Niels Stensen, som i 1667 og 1669 grundlagde de videnskaber - palæontologien og geologien - der er evolutionsteoriens grundlag!\nDet betyder bl.a., at en sandhedssøgende naturvidenskabsmand, fx en læge, der vil arbejde videnskabeligt forsvarligt, ikke kan tillade sig at afvise, at bøn, håndspålæggelse, auramassage, pendulering og lignende kan helbrede en patient, for efter logikkens regler kan intet negativt postulat modbevises. Man kan først bevise, at noget ikke kan lade sig gøre, når man med rette kan hævde, at alle relevante forhold er kendt til bunds. Og den situation foreligger aldrig i praksis, kun i visse teoretiske tilfælde inden for matematikken. Men det betyder også - og nok så væsentligt - at en videnskabeligt arbejdende læge ikke kan tillade sig at anvende en postuleret mirakelmetode som fx bøn og håndspålæggelse, før konkrete undersøgelser har vist, at den giver bedre resultater end de videnskabeligt dokumenterede metoder.\nHelt anderledes forholder det sig med "mirakelmagerne". De er ikke bundet af videnskabens grundlov om kun at fremsætte synspunkter, der principielt kan modbevises. De kan postulere hvad som helst, fordi deres tro på en usynlig Gud eller fordi deres durkdrevne misbrug af vores uvidenhed om det ukendte giver dem et alibi for synspunkter, der principielt ikke kan modbevises. Denne mulighed foreligger, hvis man - som skrædderne i Kejserens nye Klæder - nægter folk at sætte erfaring og fornuft højere end troen og troens følgesvend, dvs. faren for illusioner eller den rene indbildning. For "mirakelmagerne" er det nok at sige, at de tror, mens en naturvidenskabsmand skal vide.\nDet giver en stor skævhed i argumentationen mellem "troende" og "vidende", fordi de troende ikke behøver at pålægge sig selv at følge nogen anden spilleregel end den, at de er - eller vil bilde folk ind, at de er - de sande fortolkere af Guds ord og derfor principielt altid har ret. I filosofisk eller videnskabeligt uskolede samfund falder mange for denne skævhed i argumentationens vilkår. Ud over den ufortjente autoritet, som denne skævhed kan give trossynspunkter på bekostning af konkret viden, kan resultatet blive, at der kan opstå fundamentalistiske former for regimer, der har held til at sætte tro over viden, kirken over staten og "Guds ord" over loven. Det er i sandhed en svøbe, der har hærget verden lige siden durkdrevne potentater har haft held til at bilde sig selv eller befolkningen ind, at de repræsenterer Gud.\nJeg nævnte ovenfor vor store landsmand Niels Stensen (Steno), som under den moderne videnskabs opståen i 1600-tallet blev en verdensberømt naturforsker, og som endte sit liv som katolsk biskop. I 1988 blev han endog saligkåret af selveste paven i Rom. Steno så ingen modsætning mellem naturvidenskaben og gudstroen, fordi gudstroen må indrette sig efter, hvad vi ved. Han levede og åndede til sin dødsdag i dyb troskab mod begge former for indsigt. Det lykkedes ham, fordi han så naturvidenskabens sandhedssøgen og beskrivelse af naturen som den højeste form for lovprisning af skaberværket og dermed af Gud, mens den religiøst doktrinære "sandhedssøgen" er en vej, der med sikkerhed vil føre til vildfarelser og gudsforagt.\nMed stor fare for sit omdømme afviste han en række af samtidens religiøse dogmer, bl.a. at hjertet er sjælens sæde. Da han havde dissekeret et hjerte afviste han sjæledogmet med disse få ord: "I hjertet finder man intet, som ikke findes i enhver muskel, og i enhver muskel finder man intet, som ikke findes i hjertet. Hjertet er ikke sjælens sæde, men en muskel". Og da den berømte Descartes havde "forklaret", hvorledes Gud besjæler den menneskelige "maskine" og styrer mennesket gennem indvirkning på hjernen, sagde Steno, at "disse mennesker (der som Descartes ikke gider undersøge tingene ordentligt, men omgår videnskaben med religiøse påstande) vil give Dem en beskrivelse af hjernen og beliggenheden af alle dens funktioner med samme sikkerhed som havde de selv været til stede ved skabelsen af denne vidunderlige "maskine" og havde gennemskuet alle dens bygmesters store planer".\nMed andre ord sagde denne troens tjener, at vi aldrig må lade videnskabens resultater undertrykke af menneskers religiøse forestillinger. Videnskaben kan ikke kaste lys over alt, hvad vi mener og tror, men det vi mener og tror skal respektere, det videnskaben har fundet ud af. Da Steno holdt sin sidste forelæsning som indledning til en offentlig dissektion af et kvindelig, syntetiserede han denne erkendelse af videnskabens autoritet og begrænsning: "Skønt er det, som uden dissektion står åbent for sanserne. Skønnere er det, som dissektionen drager frem fra de skjulte indre dele. Men langt skønnest er dog det, som undflyer sanserne og alligevel ved hjælp af det sanselige kan erkendes gennem fornuften. … Skønt er det vi ser, skønnere det vi forstår, men langt skønnest er det vi er uvidende om."\nLige siden den moderne videnskabs opståen for 400 år siden har ingen fremtrædende naturvidenskabsmand påstået, at der ikke plads til fx en religiøs tro om det, vi er uvidende om. Men langt fra alle kirkefædre vil anerkende, at rummet for religiøs tro må og skal lade sig er begrænse af det, vi ved. Tværtimod ser vi mange steder i både den kristne og muslimske verden, at religiøse ledere fordømmer videnskabens resultater, undertrykker dens udøvere, vildleder deres børn og menighed og sætter dem op til umenneskelige gerninger. Det bør den danske stat ikke medvirke til, og vi bør overveje, hvordan den metodefrihed, som vi værdsætter i skolerne, men ikke på hospitalerne, kan forvaltes på en videnskabeligt acceptabel måde.\nOffentliggjort i Jyllandsposten d. 5. oktober 2002. Gengivet efter aftale.\nDirektør, professor i naturfilosofi


IVÆRKSÆTTER - Blog for dig der vil være selvstændig: Aftaler B2C og B2B - Indhold og handelsbetingelser\nDer er forskel på lovgivning omkring aftaler, afhængigt af om vi taler aftaler mellem en virksomhed og en privatperson Som ofte beskrives B2C Business to consumer - eller om der er tale om aftale mellem to forretninger - ofte betegnet B2B Business to business.\nHer der tale om en udstrakt aftalefrihed. Bliver man enige om betingelserne for en handel, så er det den enighed der er gældende. Udgangspunktet er stadigt, alt andet lig, købeloven men her kan den afviges efter aftale.\nIndsendt af John Hannover startup iværksætterblog kl. 17.58


Det er dem, der har prøvet det. Hvis øjne, når talen falder på Afrika, ser solopgange og solnedgange, og hvor tiden indtil næste besøg fordrives med at mindes og længes.\nFørste gang, som næppe bliver den sidste\nAfrika venter, og Afrika kalder. Med jagtlige udfordringer, med skudstærkt vildt, der kræver respekt. Med lange dage til fods i bushen, med sved på panden og en uendelig række indtryk, som næppe helt lader sig beskrive.\nMed en professionel jæger i spidsen og de indfødte trackere, som kan noget, vi andre aldrig helt kommer til at forstå. Hvor jagten efter få timer, eller efter flere dage, kan udløse store smil og begejstring, iblandet en anelse genkendelig vemod.\nAfrikas smukke antiloper\nEn impala med smukke lyreformede horn, en zebra iklædt sin smukke stribede pyjamas, en gnu med sit blåsortebrune glinsende smukke skind og charmerende kropssprog. Et vortesvin med store tænder, der vil pryde enhver væg. En kudu, Afrikas grå spøgelse, den næststørste af antilope arterne (eland er den største), men med de længste horn. Et, af gode grunde, meget eftertragtet trofæ. Samt mange, mange andre.\nAfrikas jagtbare og farlige vildt\nTonstunge elefanter, med eller uden elfenben, bøfler uden humoristisk sans, leoparder med rosetter og nattesyn, løver med tyngde og fart og et meget intimiderende brøl, næsehorn med (og nogle steder uden) horn. Flodheste med det smukkeste elfenben i munden, krokodiller med kolde øjne. Der er frit valg, men vælg landet og udbyderen med omhu.\nLæs mere under ”Jagt i Sydafrika” og ”Jagt i Zimbabwe”\nTracker – på dansk sporer – er en indfødt og en uundværlig del af enhver afrikansk jagt, som er i stand til at følge vildtet over lange afstande, med afsæt i dyrets spor på jorden og over jorden. Ikke overjordisk, men meget spændende at opleve.\nBush – samme på dansk – mangfoldig bevoksning og varierende terræn.


Mandag, 8. marts 2021 13:21\nEr du junior og har JWOC som mål i år?\nSå kan du komme med til online o-teknisk JWOC-forberedelse med landsholdet.\nHver torsdag aften i foråret forbereder landsholdet sig online mod årets mesterskaber. Det er løberne selv der står for forberedelsen, og på torsdag er temaet JWOC 2021 i Tyrkiet. Så hvis du er juniorløber og vil høre mere om den tekniske forberedelse man skal gøre sig inden JWOC, kan man deltage på torsdag.\nJWOC skulle i 2020 have været afholdt i Tyrkiet, men blev på grund af covid-19 skubbet til 2021. Der er jo stadig en risiko for at JWOC ikke kan afholdes til sommer, men vi krydser fingre for at landets og verdens bedste juniorløbere kan mødes og afgøre VM-titlerne til sommer.\nDet er Jacob Steinthal og Malthe Poulsen, der står for oplægget. Mødet foregår på Microsoft Teams fra kl. 20:00 og varer en times tid. Der vil være tid til spørgsmål undervejs og efterfølgende.\nI mailen skal du skrive, hvilken mailadresse, der skal bruges til mødeindkaldelsen.


Grupper af unge hærger i Aabenraa: 'Man føler jo, at man bor i en forstad til Bagdad' | Kommunal- og regionalvalg | DR\nGrupper af unge hærger i Aabenraa: 'Man føler jo, at man bor i en forstad til Bagdad'\nBorger har registreret 34 kanonslag på én aften. Nye Borgerlige foreslår et kommunalt vagtværn til at få styr på de unge.\nHver aften lyder der for øjeblikket minimum omkring 30 kanonslag, som René Dahl kan høre i sit hjem i Aabenraa. (Foto: Siv Hastrup Steffensen)\n5. nov kl. 05:50\nNår det bliver aften i den sønderjyske by Aabenraa, samler grupper af unge sig på gaderne, og det går ikke stille for sig.\nDer lyder brag fra kanonslag, der bliver kastet på gaden, og hvin fra dæk, når der køres gaderæs.\n- Man føler jo, at man bor i en forstad til Bagdad med alt det fyrværkeri og eksplosioner, siger René Dahl, der bor midt i byen med sin familie.\nDe høje brag lyder fra fortove og parkeringspladser, hvor primært lokale unge ifølge politiet stimler sammen.\nKanonslagene bliver også kastet ud fra kørende biler og efter borgere, lyder det fra ordensmagten, som melder om tiltagende problemer de seneste uger med optøjer, som dog langt fra er nye i byens midte.\nSådan kan det lyde i centrum af Aabenraa om aftenen. (Privatoptagelse)\nRené Dahl vurderer, at han og familien hver aften i øjeblikket kan høre minimum omkring 30 kanonslag fra deres hjem.\nHan fortæller, at hans syv måneder gamle datter vågner grædende om natten af de høje brag, og problemet er så stort, at René Dahl lige for tiden ikke føler, at han kan gå bestemte steder om aftenen med sin hund og barn.\n- Når min datter skal sove, går vi ikke rigtigt aftentur med barnevognen, fordi det vækker hende jo i barnevognen, når de smider kanonslag hele tiden.\n- Man skulle gerne kunne gå en aftentur uden at være bange for, hvad der kommer flyvende efter en.\nUrolighederne burde være stoppet for længst, mener René Dahl.\nNye Borgerlige foreslår kommunalt vagtværn\nMed under to uger til kommunalvalget lover flere politikere handling og erkender, at der er et stort problem med uroen i Aabenraa.\nJan Køpke Christensen, kandidat for Nye Borgerlige, foreslår, at kommunalt ansatte vagter skal patruljere gaderne for at beskytte borgerne.\n- Når politiet ikke har ressourcer til at være alle steder, så bliver vi desværre nødt til at ofre skattekroner på det her, siger han.\nPolitiforliget fra december 2020 gør sådan en ordning mulig, men på Christiansborg forhandles der fortsat om de konkrete rammer for vagtværnene.\nAabenraas nuværende borgmester, Thomas Andresen (V), vil ikke afvise Jan Køpke Christensens forslag.\n- Jeg kunne godt tænke mig at komme i dialog med henholdsvis vagtværn, men også politiet, om de anser det som en farbar vej, og så lave det som en forsøgsordning, siger han.\nDet er dog ikke den rigtige vej at gå, mener Michael Christensen, der er spidskandidat for SF. Han mener, at det vil flytte problemet og foreslår i stedet for en dialog med de unge.\nSF'eren forklarer, hvad han mener, der skal gøres - men han bliver afbrudt af et brag.\nPolitiet: Kanonslag bliver kastet efter borgere\nProblemer med larmende unge i bybilledet er langt fra nye i Aabenraa - det har stået på i flere år og blusser op med jævne mellemrum.\nTidligere samlede grupper af unge sig blandt andet i et parkeringshus i byen. Her kørte de ræs og lavede hjulspind til stor irritation for beboere i området. Parkeringshuset blev senere lukket, men problemet blev ikke løst.\nDe unge samles nu andre steder i byen, hvor de holder med deres biler, hører musik og sparker dæk. Nogle kører gaderæs, og andre kaster kanonslag.\nOg de seneste par uger er uroen taget til igen, forklarer Knud Reinholdt, vicepolitiinspektør ved Syd- og Sønderjyllands Politi.\n- Vi får en del henvendelser fra borgere, der føler sig udsat med chikanerende kørsel. De smider også kanonslag ud af køretøjerne. Der er også nogle borgere, der har oplevet at få et kanonslag smidt efter sig, siger han.\nEkaleringen har fået politiet til at rykke den mobile politistation til Aabenraa flere dage i denne uge, og onsdag aften foretog ordensmagten en større aktion i byen. Her beslaglagde de 12 kanonslag og registrerede 70 personer.\nHvor er forældrene henne?\nOg det er ikke kun René Dahl, der er træt af problemerne i Aabenraa. DR har talt med flere borgere i området, der er utilfredse med urolighederne. Mads Andersson Priess bor også i Aabenraa, og han er mærket af problemerne.\n- Det kan gøre en utryg, når man går rundt. Det skaber i den grad nogle uroligheder, siger han.\nOgså Vagn Skipper er godt træt af, at de unge ikke kan opføre sig ordentligt. Han bor i en af midtbyens gamle, snævre gader, hvor det ifølge ham jævnligt lyder som nytårsaften.\n- De har da ingen opdragelse, de unge mennesker. Og hvor er forældrene henne?\nDet er særligt synd for de ældre mennesker, mener Vagn Skipper.\nVagn Skipper mener, at politiet bør være mere synlige i gadebilledet, og han har ikke lyst til at betale for et kommunalt vagtværn, som Nye Borgerlige foreslår.\nHeller ikke René Dahl har stor fidus til forslaget. Han peger også på politiet og håber, at ordensmagten og politikerne vil få stoppet uroen.\n- Det her skal håndteres her og nu, siger han.


Kathmandu | C&C Travel\nDurbar Square før jordskælvet\nUdsigt ud over Kathmandu\nGlade børn i Kathamandu\nAlle vores rejser til Nepal kommer forbi hovedstaden Kathmandu. I Kathmandu kan du udforske den spændende og ældgamle nepalesiske kultur og arkitektur. Gå en tur på Kathmandu Durbar Square, det er et af de gamle kongepaladser, fra dengang Kathmandudalen var inddelt i 3 kongedømmer, Kathmandu, Patan og Bhaktapur. Hele Kathmandu er under renovation efter jordskælvet i maj, og særligt Dubar Square blev hårdt ramt - men den er stadig et besøg værd, og du kan se, hvor langt de er nået med genopbygningen af de mange seværdigheder. Bare det at gå rundt og betragte livet i gaderne og den utolige arkitektur er en tidsrøver her. For eksempel kan du se præster, der sidder på tæpper på jorden og er ved at rense en kvinde for hendes synder. Og ser du en flok 8-10 årige piger i rundkreds, der er pyntet i flot rødt tøj, smykker og sminket til små damer, så er det en ceremoni, hvor de bliver gjort gifteklar. Er du heldig at være der i bryllupssæsonen, så oplever du måske også et bryllupsoptog eller flere. Besøg også bydelen Thamel, hvor der er super hyggelig stemning og smalle gader med mange dyttende biler. Udbuddet af restauranter er helt enormt – hyggelige steder med tagterrasser, mad fra hele verden og skønne kaffebarer. Og her er super god shopping – køb måske lækkert trekkingudstyr til næsten ingen penge. Der er mange muligheder for udflugter fra Kathmandu: Lidt vest for byen ligger Swayambhunath – en over 2.500 år gammel stupa, hvis halvkugle er forbundet med de 4 elementer, jord, vand, ild og luft. Ved den helige Bagmati-flod ligger Pashupatinath, hvor et af verdens største Shiva templer findes, og mange ceremonier - herunder ligbrændinger - finder sted. Små 10 km nordøst for Kathmandu ligger Boudahnath – Nepals største stupa. Den ca. 36 meter høje stupa ligger i et stort mandalamønster med buddhafigurer og bedemøller, sæt dig på en af de mange cafeer med tagterrasse og nyd livet og den fantastiske stemning.\nHotel Premium er et rigtig godt hotel, og det skyldes især den super centrale beliggenhed lige i udkanten af Thamel, hvor der er uanede shoppe- og spisemuligheder. Værelserne er enkle, men rene og pæne, og her er gratis wifi. Allerøverst ligger en dejlig restaurant, hvor du spiser med en fantastisk udsigt ud over byen, templerne og bjergene i det fjerne. De ansatte er rigtig søde, så spørg dem, hvis du er i tvivl om noget.\nHotel Tibet International er et ret nyt og smukt hotel, der ligger tæt ved Boudhanath stupaen. Hotellet har lækre værelser med internetadgang og en morgenmadsrestaurant på taget med flot udsigt over byen. I spa afdelingen kan du købe lækre behandlinger.\nHotel Vajra er et simpelt men rigtig godt familieejet hotel, som ligger en kort køretur fra Thamel. Værelserne er meget enkle: her er en seng, en vask, en stol og et bord. Toilet og bad er fælles, men det fungerer! Hotellet har en skøn gårdhave med masser af træer, planter og havemøbler, og du kan slentre rundt og nyde roen i de fredelige, dejlige omgivelser. Du spiser godt på stedet, og her er også en tagterrasse med en bar, hvor du kan sidde og nyde en drink med en skøn udsigt ud over byen - på en klar dag kan du faktisk skimte Himalayabjergene i det fjerne!\nSiddhi Manakamana Guest House vil straks få dig til at føle dig hjemme i de rolige omgivelser. Det er ikke et luksushotel overhovedet, men alligevel er det et rigtig godt sted - måske fordi de ansatte altid er søde og smilende. Hotellet er ret nyt og ligger i udkanten af byen kun et par minutters gang fra den berømte Boudhanath Stupa. De 23 pæne værelser har aircondition, gratis wifi og en balkon, hvor du kan slappe af om aftenen med en god bog. Fra hotellets tagterrasse er der en skøn udsigt, og du kan se ud over hele byen. Du kan også nyde roen i den lille gård, hvor der er en fin, lille ministupa.\nTi Se Guest House\nTi Se Guest House er et udmærket hotel, der ligger godt, tæt på Boudhanath Stupa. Værelserne er enkle, men har wifi. Hotellet har en dejlig spaafdeling, god morgenmad og super venligt personale.\nc og c travel har altid været supper…\nc og c travel har altid været supper godt.


Krudt og kugler: Kina begynder stor militærøvelse | Kinablog\nKrudt og kugler: Kina begynder stor militærøvelse\nFolkets Befrielseshær (解放军) er begyndt på en større militærøvelse i Indre Mongoliet. Det skriver Chinanews, Chinamil og Xinhua\nDet er en af de større af slagsen, og den kommer til at strække sig over en måned. Med i øvelsen er der enheder fra både hæren og flyvevåbnet samt faldskærmstropper.\nDer er ikke alt for mange detaljerede informationer, men der er tale om en brigade med lettere maskineri og infanteri fra militærregionen i Jinan (济南军&#21306) og derudover et regiment med pansrede køretøjer fra militærregionen i Beijing (北京军区), der i øvrigt også er specialiserede i informations-krig.\nBegge grupper er en del af de bedst trænede og mest professionelle styrker i Kina.\nHvilket ikke siger så meget. For det første er forsvaret dårligt udrustede og med enorme huller i kapaciteten. Dernæst er størstedelen af materiellet stadig af ældre dato, men det er ved at blive moderniseret.\nSamtidig lader det til, at man er ved at ændre strukturen og organisationen af de tungere enheder som Defensetech skriver:\nThe PLA Corps will be structured around brigades and I believe the Corps itself will contain a heavy artillery group, a ground manoeuvre group, an aviation group and a battlefield support group which would include bridging, electronic warfare and logistics.\nOpbygningen er, skriver Defensetech, den samme som de britiske styrker, der var stationerede i Tyskland under den kolde krig.\nI artiklen på Defensetech er der en nørdet detaljeret sammenligning mellem de to, hvor konklusionen er:\nDen første del af øvelsen skal blandt andet afprøve evnen til at hurtigt at rykke ud og indsætte soldater over længere afstande.\nDet er en evne, som det kinesiske militær ikke helt har på samme måde som for eksempel USA. Kina har ikke rigtig nogen form for Rapid Deployment Force.\nSidste år holdt blandt andre Kina og Rusland en fælles øvelse, hvor blandt andet 16 kinesiske helikoptere skulle flyve 2.700 kilometer.\nØvelsen blev udlagt som en succes i de kinesiske medier. Blandt andet i denne artikel fra den engelsksprogede udgave af Xinhua:\n“The flight will be a good test for China’s army aviation troops due to its long distance, complicated topographic and climatic conditions on the way as well as possible language barriers with the ground service in Russia,” [Major General] Ma said.\n“The unit has carefully studied the map, made several counterplans and loaded the helicopters with sufficient aviation materials to ensure a successful flight,” he said.\nI alt var der 1.600 kinesiske soldater involveret i øvelsen:\nAfter the exercise, the Chinese troops were transported back to China, by train and aircraft. It is the first time that the Chinese Army has accomplished such a long-distance transportation of personnel and equipment in a large scale, according to the sources.\nSagt på en anden måde. Det kinesiske militær kan med nød skrabe 16 helikoptere sammen, og hvis de forbereder sig godt & grundigt i nogle dage, uger eller måneder formår de at tage en flyvetur inden for Kinas grænser.\nDerudover – for at få store mængder soldater frem og tilbage, bliver man nødt til at tage toget. Og bruge kommercielle fly, fordi militæret ikke har tilstrækkelige transportfly.\nSagt på en anden måde – hvis det amerikanske militær havde været i samme stand som det kinesiske, ville der aldrig have været en golfkrig. Med mindre der altså var regelmæssige rutefly eller direkte togforbindelse mellem Washington og Baghdad.\nØvelsen hedder ”砺兵−2008” og på dårligt dansk kan det oversættes til noget med at slibe soldater skarpe. Li (砺) betyder vådsten eller at slibe og bing (兵) betyder soldat.\n:: En af de bedste og mest velresearchede bøger, jeg har læst om det kinesiske militær, er skrevet af David Shambaugh og hedder Modernizing Chinas Military\nPingback: Besked til Beijing: USA sælger missiler til Taiwan | KINABLOG.dk\nTidligere indlægPresset til selvmord: Teenagere mobber jævnaldrende pige\nNæste indlægNy og glimrende bog: Kina – individ og samfund